Be Free

**Be Free** (, першапачатковы назоў — «*Права быць свабодным*») — беларускі рок-фэстываль, што ад 2007 ладзіцца ўва Ўкраіне. Удзел у фэсьце бяруць таксама гурты з Польшчы, Украіны, Францыі.

## Права быць свабодным 2007
Час правядзеньня — 22 верасьня 2007.

Месца правядзеньня — Луцак.

Вядучы — Віталь Маліноўскі.

### Гурты
* Крама (Беларусь)
* Neuro Dubel (Беларусь)
* Tav.Mauzer (Беларусь)
* Indiga (Беларусь)
* :B:N: (Беларусь)
* Znich (Беларусь)
* Сьцяна (Беларусь)
* ULIS (Беларусь)
* Тінь Сонця (Украіна)

## Be Free 2008
Час правядзеньня — 9—10 жніўня 2008.

Месца правядзеньня — Львоў.

Вядучы — .
### Гурты

#### 9 жніўня
Пачатак праграмы: выступы 3-х маладых гуртоў, пераможцаў конкурсу Эўрапейскага радыё для Беларусі (Беларусь)

* :B:N: (Беларусь)
* Partyzone (Беларусь)
*  (Украіна)
* Pomidor/OFF (Беларусь)
*  (Польшча)
* žygimont VAZA (Беларусь)
* Vladivostok (Францыя)
* Znich (Беларусь)
* Zet (Беларусь)
*  (Украіна)
*  (Польшча)

#### 10 жніўня
* Гурт Насты Някрасавай з  (Беларусь)
* P.L.A.N. (Беларусь)
* Yar (Беларусь)
* Джамбібум (Беларусь)
* Litvintroll (Беларусь)
* Стары Ольса (Беларусь)
* WZ-Orkiestra (Беларусь)
* Паказальны выступ рыцарскіх клюбаў (Украіна)
*  (Украіна)
* IQ48 (Беларусь)
* METANOIA (Беларусь)
* Крама (Беларусь)
* ULIS (Беларусь)
* Neuro Dubel (Беларусь)
*  (Польшча)
* Тартак (Украіна)

## Be Free 2009
Час правядзеньня — 22—23 жніўня 2009.

Месца правядзеньня — Чарнігаў.

Вядучы — .

### Гурты

#### 22 жніўня
* Небо для Себе (Чарнігаў)
* Pipl Plant (Чарнігаў)
* Re1ikt (Гомель)
* :B:N: (Бяроза)
* Zatoczka (Магілёў)
* Partyzone (Менск)
*  (Чарнігаў)
* Pomidor/OFF (Менск)
* Znich (Менск)
* Vladivostok (Францыя)
* Ляпіс Трубяцкі (Менск)

#### 23 жніўня
* Лена Іванова (Чарнігаў)
* Glofira (Гомель)
* Hair Peace Salon (Менск)
* Tarpach (Менск)
* Назад Шляху Немає (Кіеў)
* Litvintroll (Менск)
*  (Менск)
* ZERO-85 (Беласток, Польшча)
* ULIS (Менск)
* Воплі Відоплясова (Кіеў)

## Be Free 2010
* Час правядзеньня — 20—22 (21—23) жніўня 2010 году.
* Месца правядзеньня — Чарнігаў.
Заплянаваны фэстываль адмянілі ўлады Чарнігава.

## Ацэнкі
Рок-князёўна Кася Камоцкая як калумніст «БелаПАН» у 2008 годзе давала такую ацэнку фэсту: *«Туды прыязжае сталы набор фанаў, сталы набор музыкаў. Для ўкраінскай публікі гэта не цікава»*.

На другі фэст арганізатары запрасілі «генералаў айчыннага року» «Краму», «IQ48», «Neuro Dubel» з прычыны таго, што арганізатары «Басовішча» выказалі нежаданьне бачыць іх на сваім мерапрыемстве, што разам зь бязьвізавым рэжымам для беларусаў пры падарожжы ва Ўкраіну вылучыла «Be Free» на фоне фэсту-канкурэнта, пісаў Зьміцер Лукашук для Эўрапейскага радыё для Беларусі.

Прадусар «Ляпіса Трубяцкога» Яўген Калмыкоў на прэс-канфэрэнцыі ў Мінску напярэдадні Be Free 2009 выказаў думку, што правядзеньне падобнага роду фэстывалю немагчыма ў Беларусі, бо *«атмасфэра музычнага фэсту мяркуе раскаванасьць, а тут была б вялікая колькасьць міліцыі, і гэтая міліцыя стварае фон, які наогул не спрыяе расслабленьню»*. Яго думцы тураваў Віталь Супрановіч, дырэктар лэйблу «БМАgroup», таму што адказ уладаў на заяўку незалежнага фэсту звычайна прыходзіць усяго за некалькі дзён да пачатку плянаванага мерапрыемства й нават *«у выпадку станоўчага адказу трэба дамовіцца з музыкамі, зрабіць ракляму й ўзяць яшчэ дзесяць узгадненьняў, кожнае з якіх каштуе пэўныя грошы»*, прытым *«усё роўна няма гарантыі, што праз нейкі час пасьля пачатку канцэрту не прападзе электрычнасьць або ня здарыцца яшчэ нешта»*.

У той жа час прадстаўнік кампаніі «Будзьма беларусамі!» Марыя Садоўская выказвала надзею на тое, што фэст, які нясе ідэю свабоды, *«праз нейкі час, калі гэтае слова будзе ўспрымацца нашаю уладаю па-іншаму»*, зможа быць арганізаваны і ў Беларусі.

## Забароны
Выезд удзельнікаў на першы фэстываль у верасні 2007 году суправаджаўся іх прэвэнтыўнымі затрыманьнямі на беларускім баку.

Апошні фэстываль у 2010 годзе быў сарваны чарнігаўскімі ўладамі, якія, па камэнтары «Нашай Ніве» Віталя Супрановіча, суарганізатара імпрэзы, знаходзіліся *«ў кантакце з афіцыйным беларускім бокам»*, які настойліва параіў *«не дазваляць фэст»*. Пра палітычнае адценьне забаронаў перадавала й радыё «Свабода». Аляксандар Кулінковіч, франтмэн гурта «Neuro Dubel», у сваёй калонцы на «БелаПАН» зьвязаў адмену фэстываля з набліжэньнем прэзідэнцкіх выбараў 2010 году.

## Прызнаньне
Канцэпцыя фэстывалю была пазітыўна ацэнена Сяргеем Міхалком, Алегам Скрыпкаю й іншымі музыкамі.

## Крыніцы

## Вонкавыя спасылкі
* Афіцыйны сайт фэсту

Катэгорыя:Беларускія музычныя фэстывалі
Катэгорыя:Украінская музыка
Катэгорыя:Цэнзура ўва Ўкраіне